cyanic-selkie/wikianc huggingface dataset:
காவடியாட்டம்
சொற்பிறப்பு
thumb|right|250px|முள்ளுக்காவடி, [[யேர்மனி ஆலயத்தில் ]] கா அடி என்பது காவாகச் சுமக்கப்படும் (முருகப்பெருமானின்) திருவடி. கா என்பது இருபுறமும் தொங்கும் சுமை. "காவடியாட்டம்" என்பது "காவடி", "ஆட்டம்" என்னும் இரு சொற்களின் சேர்க்கையால் உருவானது. காவடி என்பது ஆட்டத்துக்கான கருவி என்பதால், இவ்வாட்டத்தின் பெயர் அதற்கான கருவியின் அடியாக எழுந்தது எனலாம். "காவடி" என்னும் சொல் "காவுதடி" என்பது மருவி உருவானதாகக் கருதப்படுகின்றது. சுமை காவுபவர்கள் இலகுவாகச் சுமப்பதற்காக, ஒரு நீண்ட தடியின் இரு முனைகளிலும் சுமைகளைத் தொங்கவிட்டு அத்தடியின் நடுப்பகுதி தோளில் இருக்குமாறு வைத்துச் சுமந்து செல்வர். காவுவதற்கான தடி என்னும் பொருள்பட இத் தடியைக் காவுதடி என அழைப்பர்.
காவடியின் தோற்றம் குறித்த நம்பிக்கைகள்
காவடியின் தோற்றம் சிந்து சமவெளி காலத்தில் உருவாகியிருக்கலாம் என சான்று கிடைக்கிறது. சிந்துவில் கிடைத்த சித்திர வடிவ எழுத்துகளில் காவடி எடுப்பதை போன்ற தோற்றமும் உள்ளது .அதற்கு கொடுக்கப்பட்ட எழுத்து வடிவங்கள் மற்ற வார்த்தைகளுக்கும் பொருந்தி வருவதால் சிந்து எழுத்து தமிழே என்று "சிந்து வெளியில் முந்து தமிழ் " என்ற நூலில் நா.ப.பூரணச்சந்திர ஜீவா பல்வேறு சான்றுகளுடன் விளக்குகிறார். மேலும் சமயத் தொடர்புள்ள விடயங்களின் தோற்றங்கள் தொடர்பில் கதைகள் இருப்பது போலவே காவடியின் தோற்றம் குறித்தும் கதை ஒன்று உள்ளது. இதன்படி, அகத்திய முனிவரின் வேண்டுகோளுக்கு அமைய சூரபத்மனின் நண்பனும் முருக பக்தனுமான இடும்பன், சிவகிரி, சக்திகிரி என்னும் இரண்டு மலைகளைக் காவுதடியில் சுமந்து கொண்டு பொதிகைமலை நோக்கிச் சென்றானாம். பழநியில் சுமையை இறக்கி வைத்துவிட்டுப் இளைப்பாறிப் பின் மீண்டு தூக்க முயற்சித்தபோது தூக்க முடியவில்லையாம். அப்போது சிறுவனாக உருக்கொண்டு வந்த முருகப் பெருமான் மலைமேல் இருந்து இடும்பனைக் கேலி செய்யவே சிறுவனை நோக்கிப் பாய்ந்த இடும்பன் தவறி மலையில் இருந்து உருண்டு இறந்தான். பின்னர் அவனை உயிர்ப்பித்த முருகன், இடும்பனின் கோரிக்கைக்கு இணங்கி, இடும்பன் அங்கே காவல் தெய்வமாக இருக்கவும், கோயிலுக்கு காவுதடி (காவடி) எடுத்துவரும் பக்தர்களின் குறைகள் தீர்ந்துவிடவும் வரம் அளித்தாராம். அதிலிருந்து, முருக வழிபாட்டில் காவடி எடுத்தல் ஒரு அம்சமாக ஆகியது எனவும், அக்காவடியை கோவிலில் இடும்பன் சந்நிதியில் வைத்த பின்னரே எடுப்பது என்னும் வழக்கம் உருவானது என்றும் கூறப்படுகின்றது. இக் கதையில் இருந்து காவடிக்கும், காவுதடிக்கும் உள்ள தொடர்பு புலப்படுவதையும் கவனிக்கலாம்.
காவடி
thumb|210px|left|தற்காலக் காவடியின் அமைப்பு காவடியாட்டத்திற்குப் பயன்படும் கருவியே காவடி எனப்படுகிறது. இது தொடக்கத்தில் சுமை சுமப்பதற்கான நீளமான ஒரு தடியையே (கோல்) குறித்தது. இதன் தொடர்ச்சியாகவே ஒரு நீளமான தடியின் இரண்டு முனைகளிலும், பால், தேன் அல்லது இளநீர் நிரப்பிய குடங்களைத் தொங்கவிட்டுக் காவடி எடுக்கும் வழக்கம் நிலவுகிறது. பூக்கள், வெட்டிவேர், பட்டுத்துணி, மயிலிறகு போன்றவற்றினால் காவடிகள் அழகூட்டப்படுகின்றன. தற்காலத்துக் காவடிகள் பல கூடிய அழகுணர்ச்சியுடன் உருவாக்கப்படுகின்றன. ஆனாலும் இதன் அடிப்படையான பகுதி ஒரு தடியே. இத் தடியின் இரு முனைகளையும் இணைக்கும் வகையில் மரத்தாலும், மெல்லிய பிரம்புகளினாலும் ஆன ஒரு வளைவான அமைப்பு இருக்கும். இதன் மேல் அழகான குஞ்சங்களுடன் கூடிய பட்டுத்துணி போர்த்தப்பட்டிருக்கும். நான்கு மூலைகளிலும் ஏராளமான மயில் இறகுகளைச் சேர்த்துக் கட்டி அழகூட்டியிருப்பர். வளைவுப் பகுதியின் உச்சியிலும் உயரமான கூம்பு வடிவான அலங்காரக் கூறு அமைந்திருக்கும். எனினும், காவடிகள் வேறுபட்ட அலங்காரங்களுடனும் அமைந்திருப்பது உண்டு. பொதுவான காவடி ஏறத்தாழ 3 அடிகள் அகலம் உள்ளதாக இருக்கும். தோளில் வைக்கும்போது இரண்டு பக்கங்களிலும் சற்றுக் கூடுதலாக இருக்கும்படி இது அமையும். இது 5 கிலோ தொடக்கம் 7 கிலோ வரை நிறை கொண்டதாக இருக்கும். ஆனால், சிறுவர்களும் காவடி எடுப்பது உண்டு ஆகையால் அவர்களுக்காக நிறை குறைவான சிறிய காவடிகளும் உருவாக்கப்படுகின்றன.
காவடி எடுத்தல்
இது தவிர உடலின் பல்வேறு பகுதிகளில் வளைந்த வெள்ளி ஊசிகளைக் குத்தி அவற்றுடன் இணைக்கப்பட்ட கயிறுகளின் மூலம் காவடி எடுப்பவரை, சில்லுகள் பொருத்தப்பட்ட வண்டிகளில் கட்டப்பட்ட உயர்ந்த அமைப்புக்களிலிருந்து தொங்கவிட்டபடி ஊர்வலமாகக் கொண்டு செல்வர். காவடி எடுப்பவர் முகம் கீழிருக்கும்படி படுக்கை நிலையில் தொங்கினால் அது "பறவைக் காவடி" எனப்படும். இருக்கும் நிலையில் தொங்குவது "தூக்குக் காவடி" ஆகும். பறவைக் காவடியிலும், தூக்குக் காவடியிலும் காவடி எடுப்பவர் சுமையைத் தோளில் சுமப்பதில்லை. ஆனால், அவரே காவுதடியில் சுமை போல் சுமக்கப்படுவதைக் காணலாம்.
காவடி ஆட்டத்துக்கான இசை
காவடியாட்டத்துக்கான பின்னணி இசைக் கருவிகளாக நாதசுரமும், தவிலும் விளங்குகின்றன. நாதசுரத்தில் காவடிச் சிந்து இசையை வாசிக்கக் காவடியாட்டம் ஆடுவது மரபு. தற்காலத்தில் ஆடுவதற்கு ஏற்றதாக அமையக்கூடிய சினிமாப் பாடல்களையும் நாதசுரத்தில் வாசிப்பதைக் காணமுடிகிறது.
தொழில்முறைக் காவடியாட்டம்
தொழில்முறைக் காவடியாட்டம், தற்போது தனி நிகழ்ச்சியாக அன்றிக் கரகாட்ட நிகழ்வின் ஒரு பகுதியாகவே இடம்பெற்று வருகிறது. இதில் ஆட்டக்காரர் மேற்சட்டை அணியாமல் முருக பக்தனைப்போல் வேடம் புனைந்து ஆடுவார். தொழில்முறைக் காவடியாட்டத்தில், ஆடுபவர், சுழன்றாடுதல், வளைந்தாடுதல், குனிந்தாடுதல், வில்லாடுதல், கைவிரித்து ஆடுதல், வரவேற்க ஆடுதல் என்னும் ஆறு முறைகளைப் பயன்படுத்தி ஆடுவது வழக்கம். தோளின்மீது காவடியை வைத்து ஆடும் மரபு வழிக்குப் புறம்பாக தொழில்முறைக் காவடியாட்டக் கலைஞர்கள் தமது உடலின் பல்வேறு உறுப்புக்களிலும் காவடியை வைத்து ஆடுகிறார்கள். இதைவிட காவடியுடன் ஏணிமீது ஏறுதல் போன்ற சாகசச் செயல்களையும் செய்து காட்டுகிறார்கள்.
கலைத்திற விளையாட்டு
கைகளைப் பயன்படுத்தாமல் காவடியை ஒரு தோளிலிருந்து இன்னொரு தோளுக்கும், தோளிலிருந்து பின்கழுத்துப் பிடரிக்கும், பிடரியிலிருந்து தலை-உச்சிக்கும் ஏற்றி ஆடவைத்துக் காட்டிப் பின்னர் முறையை இறங்கி ஆடச் செய்து காவடிக் கலைஞர் தம் திறமையை வெளிப்படுத்துவர். இந்த வகையில் காவடி ஒரு விளையாட்டு.
காவடி வகைகள்
'''பன்னீர்க் காவடி மச்சக் காவடி'''
மீன் போல் பிறவிக்கடலில் தத்தளிக்கிறேன். கருடனைக் கண்டு, இதில் இருந்து மீட்டு உன்னோடு சேர்த்துக்கொள்,” என்பது மச்சக்காவடி தத்துவம்
சர்ப்பக் காவடி
மிரளும் பாம்பு புற்றுக்குள் ஒளிவது போல, பிறவித்துன்பம் என்னும் புற்றில் தவிக்கிறேன். இதில் இருந்து மீட்டு உன்னோடு சேர்த்துக்கொள்,” என்பது, சர்ப்பக்காவடி தத்துவம்.'''
'''பறவைக் காவடி
தூக்குக் காவடி'''
கற்பூரக் காவடி
வேல் காவடி
விடியற்காலையில் கூவும் சேவல் போல், பிறவியாகிய இருளில் இருந்து எனக்கு எப்போது விடியல் வரும்?” என்பது சேவல்காவடி தத்துவம்.
வெள்ளி காவடி
தாளக்காவடி
பாட்டுக்காவடி
ஆபரணக் காவடி
தாழம்பூ காவடி
சந்தனக்காவடி
தேன் காவடி
அக்னி காவடி
அபிஷேக காவடி
தேர்க்காவடி
சாம்பிராணிக் காவடி
மயிற்தோகை அலங்கார காவடி
ரத காவடி
வெளி இணைப்பு
பகுப்பு:தமிழர் ஆடற்கலைகள் பகுப்பு:கௌமாரம் பகுப்பு:கேரளக் கலைகள் பகுப்பு:இந்து சமய நேர்த்திக் கடன்கள்
சம் சம் கிணறு
சம் சம் கிணறு (ZamZam well) அல்லது சம் சம் ஊற்று அல்லது சம் சம் زمزم) என்பது மக்காவில் உள்ள ஹராம் பள்ளிவாசலில் உள்ள கிணற்றைக் குறிக்கும். இது காபாவின் கிழக்கே 20 மீ (66 அடி) தூரத்தில் உள்ளது. இசுலாமிய நம்பிக்கையின்படி இப்ராகிம் நபியின் புதல்வர் இசுமாயில் நபி தாகத்தினால் அழும் போது உருவானது. ஒவ்வொரு ஆண்டும் ஹஜ் மற்றும் உம்றாவின் போது முசுலிம்கள் இக்கிணற்றிலிருந்து தண்ணீர் அருந்துகின்றனர்.
வரலாறு
கி.மு 3000 ஆண்டுகளுக்கு முன் ஒரு நாள் இப்ராஹீம் (நபி) அவர்கள் தனது மனைவி ஹாஜரையும் மகன் பாலகன் இஸ்மாயிலையும்(நபி) சவூதி அரேபிய பாலைவனத்தில் விட்டுவிட்டு சென்றார். அவருடைய மனைவி காரணம் கேட்டதற்கு பதில் சொல்லவில்லை. இரண்டாம் முறைகேட்டும் பதிலில்லை. மூன்றாம் முறை "இது இறைவனின் கட்டளையா?" என்று கேட்டதற்கு இப்ராஹீம் நபி " ஆம் " என்ற பதிலைமட்டும் அளித்தார்.
பிறகு அந்த பாலைவனத்தில் தாகத்தினால் குழந்தை இஸ்மாயில் கதறி அழத்தொடங்கினார், தண்ணீரை தேடி தாய் "ஸபா", "மர்வா" ஆகிய மலைகளுக்கு மேலே ஏழு முறை மாறி மாறி ஏறி தண்ணீரை தேடினார். அப்போது அந்த இடத்தில் வானவர் ஜிப்ரீல் வந்து இறைவனின் கட்டளைப்படி தனது காலால் மண்ணில் அடித்தார் உடனே ஒரு ஊற்று பீரிட்டு எழுந்தது, அதைக் கண்ட அந்த தாய் ஓடி சென்று அந்த ஊற்றை அணைகட்டி "சம் சம்" என்று கூறினார் அதன் பொருள் "நில் நில்". அந்த ஊற்று அப்படியே நின்றது.
உசாத்துணை
பகுப்பு:மக்கா பகுப்பு:ஹஜ்
போகோ - இந்தியத் தற்காப்பு
சதுரங்க ஆட்டத்தில் போகோ-இந்தியத் தற்காப்பு ( Bogo-Indian Defence) என்ற திறப்பாட்டம் பின்வரும் அடையாள நகர்வுகளைக் கொண்டு ஆரம்பமாகிறது.
1.d4 Nf6 2.c4 e6 நகர்வுகளுக்குப் பின்னர் தோன்றும் இருப்புநிலை பொதுவானது. இந்நிலையில் வெள்ளை ஆட்டக்காரர் மூன்றாவது நகர்வை 3.Nc3 என்று ஆடுவதுதான் வழக்கம். இதைத் தொடர்ந்து 4.e4. என்று நகர்த்தி மையப்பகுதியில் ஒரு பெரிய சிப்பாய் மையத்தை அமைத்துக் கொள்ளப் போவதாக கருப்பை அச்சுறுத்த  முடியும். வெள்ளை 3.Nc3 ஆடினால் கருப்பு 3...Bb4 விளையாடும். இதனால் ஆட்டம் நிம்சோ இந்தியத் தடுப்பாட்டத்திற்குள் செல்லும். இதைத் தவிர்க்கவே வெள்ளை ஆட்டக்காரர்கள் பெரும்பாலும் 3.Nf3 விளையாடுகின்றனர். கருப்பு 3.Nf3 நகர்வுக்குப் பின்னர் 3...b6 என்று இராணியின் இந்தியத் தற்காப்பு ஆடுவது கருப்பின் வழக்கம் அல்லது 3...d5 என்று இராணியின் பலியாட்ட நிராகரிப்பு ஆட்டத்தை தேர்ந்தெடுப்பர். இவை இரண்டுமில்லாமல் 3...Bb4+ என்று நகர்த்துவது போகோ-இந்தியத் தற்காப்பு திறப்பு எனப்படுகிறது. இந்நகர்வை கண்டறிந்த எபிம் போகோல்சுபோவ் பெயரை நினைவுகூறும் வகையில் இத்திறப்பு போகோ- இந்தியத் தற்காப்பு எனப்படுகிறது. இராணியின் இந்தியத் தற்காப்பு திறப்பு போல இது அவ்வளவு பிரசித்தமானது அல்ல என்றாலும் போகோ-இந்தியத் தற்காப்பும் அவ்வப்போது அனைத்து நிலைகளிலும் ஆடப்பட்டு வருகிறது.
சதுரங்கத் திறப்புகளுக்கான கலைக் களஞ்சியம் இத்திறப்பிற்கு E11 என்ற குறியீட்டை வழங்கியுள்ளது.
வகைகள்
கருப்பு ஆட்டக்காரரின் 3...Bb4+ என்ற நகர்வுக்கு எதிராக 4.Nc3 விளையாடினால் அது நிம்சோ-இந்தியன் காஸ்பரோவ் வகை ஆட்டமாக தொடரும். எனவே வெள்ளை நகர்த்த தனித்துவமாக இருப்பது 4.Bd2 அல்லது  4.Nbd2 நகர்வுகள் மட்டுமேயாகும்.
4.Bd2
கருப்பு ஆட்டக்காரரின் 3...Bb4+ என்ற நகர்வுக்கு எதிராக 4.Bd2 என்று விளையாடுவது வழக்கமான செயலாகும். இந்த நகர்வால் b4 கட்டத்தில் நிற்கும் அமைச்சருக்கு அச்சுறுத்தல் ஏற்பட்டுள்ளது. தன்னுடைய அமைச்சரை என்ன செய்வதென்று முடிவு எடுத்தே ஆகவேண்டிய நிலையில் தற்போது கருப்பு உள்ளார்.
4.Nbd2
கருப்பு ஆட்டக்காரரின் 3...Bb4+ என்ற நகர்வுக்கு எதிராக வெள்ளை 4.Nbd2 என்று விளையாடவும் ஒரு வாய்ப்பு உள்ளது. d2 சதுரத்தில் நின்றுள்ள குதிரை கருப்பு அமைச்சரின் முற்றுகையை தடுப்பதோடு இருப்பிடத்தைவிட்டு வெளியேயும் வந்துவிடுகிறது. 4...b6, 4...0-0, மற்றும் 4...d5 என்று அடுத்த நகர்வுக்கு கருப்புக்கு மூன்று வாய்ப்புகள் உள்ளன.
இவற்றையும் காண்க
உசாத்துணை
வ. களத்தூர் ஊராட்சி
'''வ. களத்தூர் ஊராட்சி' (V. Kalathur Gram Panchayat''), தமிழ்நாட்டின் பெரம்பலூர் மாவட்டத்தில் உள்ள வேப்பந்தட்டை வட்டாரத்தில் அமைந்துள்ளது. இந்த ஊராட்சி, பெரம்பலூர் சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. வண்ணாரம்பூண்டி என்ற சிற்றூரை அடுத்துள்ள களத்தூர் என்பதைக் குறிக்கவே, வ. களத்தூர் எனக்குறிப்பிடப்படுகிறது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 7698 ஆகும். இவர்களில் பெண்கள் 3894 பேரும் ஆண்கள் 3804 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:பெரம்பலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வடகிழக்கு விண்வெளி பயன்பாட்டு மையம்
வடகிழக்கு விண்வெளி பயன்பாட்டு மையம் (North-Eastern Space Applications Centre) 2000 ஆம் ஆண்டின் செப்டம்பர் மாதத்தில் நிறுவப்பட்ட ஒரு பிராந்திய விண்வெளி மையமாகும். இந்தியாவின் வடகிழக்கு மாநிலங்களில் வெளிப்படும் இயற்கை கனிமங்களைக் கண்டறிவதற்குப் பயன்படும் தொலையுணர்தல் தொழில்நுட்பத்தைப் விரைவுபடுத்துவதற்காக விண்வெளித் துறை, இந்திய அரசு மற்றும் வடகிழக்கு  மண்டல குழு  ஆகியவற்றின் கூட்டு முயற்சியால் இவ்விண்வெளி மையம் நிறுவப்பட்டது. விண்வெளி அறிவியல் மற்றும் தொழில்நுட்பத்தைப் பயன்படுத்தி இந்தியாவின் வடகிழக்கு மாநிலங்களின் ஒட்டுமொத்த வளர்ச்சியை ஊக்குவித்தல் இம்மையம் நிறுவப்பட்டதற்கான நோக்கமாகும்..
வடகிழக்கு விண்வெளி பயன்பாட்டு மையம் வட்டு இயக்க முறைமை மற்றும் நிப்பான் மின்சார நிறுவனம் ஆகியவற்றின் கூட்டு முயற்சியுடன்  2000 ஆம் ஆண்டு செப்டம்பர் மாதத்தில் இந்தியாவின் மேகாலயாவில் உள்ள சில்லாங்கில் நிறுவப்பட்டது. இந்த மையம் மாநில அரசால் பாதுகாக்கப்பட்ட பகுதியாகவும் அறிவிக்கப்பட்டுள்ளது.
குறிக்கோள்கள்
வடகிழக்கு விண்வெளி பயன்பாட்டு மையத்தின் நோக்கம் தொலைநிலை உணர்திறன் மூலம் பிராந்தியத்தில் உள்ள இயற்கை வளங்களைத் தேடிப் பயன்படுத்துதல், வடகிழக்கு மாநிலங்களுக்கு செயற்கைக்கோள் சேவைகளை வழங்குதல் மற்றும் பிராந்தியத்தில் உள்ள கல்வி நிறுவனங்களுடன் இணைந்து விண்வெளி தொழில்நுட்பத்தில் ஆராய்ச்சியை மேம்படுத்துதல். போன்றவைகளாகும்.
நிகழ்ச்சிகள்
வடகிழக்கு விண்வெளி பயன்பாட்டு மையம் தற்போது தொலையுணர்தல் மற்றும் புவியியல் தகவல் அமைப்புகள், செயற்கைக்கோள் தொடர்பு திட்டம் மற்றும் விண்வெளி அறிவியல் ஆராய்ச்சி திட்டங்களில் முக்கியமாக கவனம் செலுத்துகிறது.
வசதிகள்
வடகிழக்கு விண்வெளி பயன்பாட்டு மையத்தில் நவீன தொலையுணர்தல் கருவிகள் மற்றும்  மென்பொருள்களைக் கொண்டுள்ளது..
திட்டங்கள்
1:50,000 அளவில் வடகிழக்கு மாநிலங்களின் நில வரைபடம் மற்றும் தரிசு நிலம் மற்றும் ஈரநில கண்காணிப்பு போன்ற திட்டங்களை மேற்கொண்டுள்ளது. வெள்ளத்தால் மிக மோசமாகப் பாதிக்கப்படக்கூடிய பகுதிகளுக்கு வெள்ள முன் எச்சரிக்கை அமைப்பை உருவாக்கியது. மேகாலயா மாநிலம் பற்றிய தகவல்களை வழங்க, தொடு உள்ளீடு அடிப்படையிலான தகவல் அமைப்பையும் உருவாக்கியது.
நிதி
மையத்திற்கான நிதி 50:50 விகிதத்தில் இந்திய அரசுக்கும் வடகிழக்கு மண்டல குழுவுக்குமாக பிரிக்கப்பட்டுள்ளது. 2012-13 நிதியாண்டில் மத்திய அரசு மையத்திற்கு 8 கோடி ரூபாய்.ஒதுக்கியது.
புற இணைப்புகள்
பகுப்பு:இந்திய விண்வெளித் திட்டங்கள்
ஆர்டுயீனோ
ஆர்டுயீனோ (Arduino) என்பது ஒரு கட்டற்ற மூல அச்சுத் தயாரிப்பு மேடை ஆகும். இதை வன்பொருள் மற்றும் மென்பொருளுடன் எளிதாக உபயோகப்படுத்தலாம். இந்த தயாரிப்பு மேடையானது, ஒரு சிறிய, கைக்கடக்கமான கருவியாக கிடைக்கிறது. இந்த கருவியானது, அனைத்து வகையான உணரிகளிடமிருந்து உள்ளீடுகளை பெறக்கூடியது. இதன் வெளியீடுகள், பல்வேறு இயக்கிகளை இயக்கவல்லது. இந்த கருவியில், நமது விருப்பத்திற்கேற்ப மென்பொருள் வடிவமைக்க வசதியும், கட்டற்ற மென்பொருளும் உள்ளது.
மேற்கோள்கள்
பகுப்பு:நுண்கட்டுப்படுத்திகள் பகுப்பு:தானியங்கியல்
வெள்ளாஞ்சார் தானுமாலீஸ்வரர் கோயில்
வெள்ளாஞ்சார் தானுமாலீஸ்வரர் கோயில் தமிழ்நாட்டில் புதுக்கோட்டை மாவட்டம், வெள்ளாஞ்சார் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. மாசி மாதம் சிவராத்திரி முக்கிய திருவிழாவாக நடைபெறுகிறது.
மேற்கோள்கள்
பகுப்பு:புதுக்கோட்டை மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இசுலாம் குறித்த விமர்சனங்கள்
இசுலாம் குறித்த விமர்சனங்கள் என்பது இசுலாமிய சமய நம்பிக்கைகள், கொள்கைகள் மற்றும் அச்சமயம் பற்றிய வேறு கருத்துக்கள் பற்றியும் விமர்சிப்பதாக பரவலாக வரையறுக்கப்பட்டுள்ளது. மீதான விமர்சனம் இசுலாம் ஆரம்பித்த காலந்தொட்டு எழுந்துள்ளது. ஒன்பதாம் நூற்றாண்டுக்கு முன் எழுதப்பட்ட கிறித்தவர்களின் விமர்சனங்கள் பெரும்பான்மையாக இசுலாத்தை தீவிர கிறித்தவ திரிபுக் கொள்கையாகவே கனித்தது. ஆரம்பத்தில் எழுதப்பட்ட மறுப்புகள் கிறிஸ்தவர்கள், யூதர்கள் மற்றும் இபின் அல்-ரவண்டி போன்ற சில முன்னாள் முசுலிம்களிடமிருந்தும் வந்தன. பின்னர் முசுலிம் உலகமே தன்னைத்தானே விமர்சனத்திற்கு உள்ளாக்கியது. இசுலாம் மீதான மேற்குலக விமர்சனம் செப்டம்பர் 11, 2001 தாக்குதல்கள் மற்றும் பிற பயங்கரவாத சம்பவங்களுக்குப் பிறகு வளர்ந்தது. பயங்கரவாதம் மற்றும் பயங்கரவாத சித்தாந்தத்தின் குறிப்பிடத்தக்க ஆதாரமாக இசுலாமிய தேவ வசனங்கள் மற்றும் போதனைகள் இருப்பதாக அவ்விமர்சனம் குறிப்பிட்டது. 2014 ஆம் ஆண்டு நிலவரப்படி, உலகின் நான்கில் ஒரு பகுதி நாடுகளும் பிரதேசங்களும் (26%) நிந்தனைக்கு தெய்வ நிந்தைக்கு எதிராகவும் (13%) விசுவாச துரோகத்திற்கு எதிராகவும் சட்டங்கள் அல்லது கொள்கைகளைக் கொண்டிருந்தன. 2017 ஆம் ஆண்டில், முசுலிம்களை பெரும்பான்மையாகக் கொண்ட 13 நாடுகள் விசுவாசத் துரோகத்திற்காகவும் தெய்வ நிந்தைக்காகவும் மரண தண்டனை விதிக்கும் சட்டத்தைக் கொண்டிருந்தன.
விமர்சன இலக்குகள் இசுலாத்தின் நிறுவனரான முகம்மது நபிவின் வாழ்க்கை நெறிகள், அதாவது அவரின் தனிப்பட்ட மற்றும் பொது வாழ்க்கை ஆகியவற்றை உள்ளடக்கிக் காணப்பட்டது. இசுலாத்தின் புனித நூல்களான குர்ஆன் மற்றும் ஹதீஸ்கள் ஆகியனவற்றின் நம்பகத்தன்மை மற்றும் ஒழுக்க நெறி தொடர்பான சிக்கல்கள் விமர்சகர்களால் விவாதிக்கப்படுகின்றன. இசுலாம் அரபு ஏகாதிபத்தியத்தின் ஒரு வடிவமாகவும் பார்க்கப்படுவதுடன் பூர்வீக கலாச்சாரங்களை அழித்ததற்காக ஆப்பிரிக்கா மற்றும் இந்தியா போன்ற இடங்களில் இருந்து விமர்சனங்களைப் பெற்றுள்ளது. முசுலிம் வர்த்தகர்கள் 17 மில்லியன் அடிமைகளை இந்தியப் பெருங்கடல் கரைப்பகுதி, மத்திய கிழக்கு மற்றும் வட வடக்கு ஆப்பிரிக்காவின் கரைக்கு ஏற்றுமதி செய்ய வழிவகுத்த, ஒரு முறையாக அங்கீகரித்த இஸ்லாமில் அடிமைத்தனம் விமர்சிக்கப்பட்டது.
உசாத்துணை
பகுப்பு:இசுலாம் பகுப்பு:சமயம் பற்றிய விமர்சனங்கள்
சுவாகிலி மொழி
சுவாகிலி மொழி என்று ஆங்கிலத்தில் அழைக்கப்படும் கிசுவாகிலி என்னும் மொழி ஒரு பாண்டு மொழியாகும். கீழ்-சகாரா ஆப்பிரிக்காவில் மிகப் பரவலாகப் பேசப்படும் மொழி இதுவாகும். இப் பகுதியின் 80 மில்லியன் மக்கள்தொகையில் சுவாகிலியைத் தாய்மொழியாகக் கொண்டவர்கள் 5-10 மில்லியன் வரையே இருப்பினும், தென்கிழக்கு ஆப்பிரிக்காவின் முக்கியமான மொழியாக இது உள்ளது.
சுவாகிலி, சுவாகிலி மக்களின் (அல்லது வாசுவாகிலி) தாய்மொழியாகும். இவர்கள் ஆபிரிக்காவின் இந்துமாக்கடல் கரையோரத்தில் தெற்குச் சோமாலியா தொடக்கம் மொசாம்பிக் - தான்சானியா எல்லைப்பகுதி வரையுள்ள பல பெரிய நிலப்பகுதிகளில் வாழ்கிறார்கள். கிழக்காப்பிரிக்காவின் பெரும்பகுதியினதும் கொங்கோ ஜனநாயகக் குடியரசினதும் முக்கிய மொழியாகிய இம் மொழியே ஆப்பிரிக்க ஒன்றியத்தின் அலுவல் மொழியாக உள்ள ஒரே ஆப்பிரிக்க மொழியாகும். சுவாகிலி உலகின் பல முன்னணிப் பல்கலைக் கழகங்களிலும் கற்பிக்கப்பட்டு வருகின்றது. அத்துடன், பிரித்தானிய ஒலிபரப்புக் கூட்டுத்தாபனம் (பிபிசி), வாய்சு ஆஃப் அமெரிக்கா, சின்கூவா (Xinhua) போன்ற அனைத்துலக ஊடகங்களும் சுவாகிலி நிகழ்ச்சிகளை ஒலிபரப்புகின்றன.
இவற்றையும் பார்க்கவும்
பகுப்பு:பாண்டு மொழிகள்
கொமிலா நகரம்
கொமிலா நகரம் (Comilla), அதிகாரப்பூர்வமாக குமிலா என்றழைக்கப்படுகிறது. இது,  வங்காளம்,  டாக்கா-சிட்டகாங் நெடுஞ்சாலையின் மீது அமைந்த சிட்டகாங் பிரிவிலுள்ள ஒரு நகரமாகும். இது சிட்டகாங் பிரிவின் ஒரு பகுதியான கொமிலா மாவட்டத்தின் நிர்வாக மையமாகும். சிட்டகாங்கிற்குப் பிறகு கிழக்கு வங்காளத்தின் இரண்டாவது பெரிய நகரமாகவும் மற்றும் வங்காளத்திலுள்ள  மூன்று பழமையான நகரங்களில் ஒன்றாகவும் கொமிலா நகரம் உள்ளது.
பண்டைய சகாப்தம்
கோமிலா பகுதி ஒரு காலத்தில் பண்டைய சமதாதாவின் கீழ் இருந்தது மற்றும் திரிபுரா மாநிலத்துடன் இணைந்தது. இந்த மாவட்டம் கி.பி ஒன்பதாம் நூற்றாண்டில் ஹரிகேலா மன்னர்களின் ஆட்சியின் கீழ் வந்தது. லால்மாய் மைனமதி தேவா வம்சத்தால் (கி.பி எட்டாம் நூற்றாண்டு, கி.பி 10 மற்றும் 11 ஆம் நூற்றாண்டின் நடுப்பகுதியில்) ஆளப்பட்டது. 1732 ஆம் ஆண்டில், இது ஜகத் மணிக்யாவின் வங்காள ஆதரவு களத்தின் மையமாக மாறியது.
1764 ஆம் ஆண்டில் திரிபுரா மன்னருக்கு எதிரான விவசாயிகள் இயக்கம், முதலில் ஷம்ஷர் காசியின் தலைமையில் உருவாக்கப்பட்டது, இது கொமிலாவில் குறிப்பிடத்தக்க வரலாற்று நிகழ்வாக உள்ளது. இது 1765 இல் கிழக்கிந்திய கம்பெனியின் ஆட்சியில் வந்தது. இந்த மாவட்டம் 1790 இல் திரிபுரா மாவட்டமாக நிறுவப்பட்டது. இது 1960 இல் கொமிலா என மறுபெயரிடப்பட்டது. இந்த மாவட்டத்தின் சந்த்பூர் மற்றும் பிரம்மன்பாரியா துணைப்பிரிவுகள் 1984 இல் மாவட்டங்களாக மாற்றப்பட்டன.
பிரித்தானிய சகாப்தம்
1905 இல் வங்காளப் பிரிவினையின் போது ஒரு முஸ்லீம் இந்த நகரத்தில் சுட்டுக் கொல்லப்பட்டபோது கொமிலாவில் இனவாத பதற்றம் பரவியது. நவம்பர் 21, 1921 அன்று,வேல்ஸ் இளவரசரின் இந்தியா பயணத்தை எதிர்த்து காஜி நஸ்ருல் இஸ்லாம் தேசபக்தி பாடல்களை இயற்றி நகர மக்களை இளவரசருக்கு எதிராக எழுப்ப முயன்றார். இந்த நேரத்தில், ஒரு புரட்சிகர நிறுவனமாக அவே ஆசிரமம் ஒரு குறிப்பிடத்தக்க பங்கைக் கொண்டிருந்தது. அப்போது கவிஞர் ரவீந்திரநாத் தாகூர் மற்றும் மகாத்மா காந்தி ஆகியோர் கொமிலாவுக்கு விஜயம் செய்தனர்.
வங்காளப் பிரிவினைக்குப் பிறகு
கொமிலா மக்கள் 1952 இல் மொழி போராளிகளாக பணியாற்றினர். கொமிலா விக்டோரியா கல்லூரி மாணவர்கள் பாகிஸ்தான் அரசுக்கு எதிர்ப்புத் தெரிவித்தனர். கொமிலாவைச் சேர்ந்த மொழி இயக்கத்தின் முக்கியமான தலைவர்களில் ஒருவராக ஷாஹீத் திரேந்திரநாத் தத்தா இருந்தார். ஷிப் நாராயண் தாஸ் வங்காள தேசத்தின் முதல் கொடியின் வடிவமைப்பாளர்களில் ஒருவர் ஆவார். அவர் பங்களாதேஷின் விடுதலைப் போரின்போது பி.எல்.எஃப். கொமிலா பிரிவு 2 இல் பணியாற்றியவர்.
விளையாட்டு
கொமிலா விக்டோரியன்ஸ் என்பது கொமிலாவை தளமாகக் கொண்ட ஒரு தொழில்முறை துடுப்பாட்ட அணி மற்றும் வங்கதேச பிரீமியர் லீக்கில் இரண்டாவது மிக வெற்றிகரமான கிளப்பாகும். கொமிலா விக்டோரியன்ஸும் லீக்கில் அதிக வெற்றிகளைப் பெற்றுள்ளனர்.
நிர்வாகம்
கொமிலாவை கொமிலா நகராட்சி கட்டுப்படுத்துகிறது. இதில் 27 பகுதிகள் உள்ளன.
மெட்ரோ சுற்றுப்புறங்கள்
இவை கொமிலாவின் அருகே அமைந்துள்ள பிற நரங்களாகும்.
குறிப்புகள்
பகுப்பு:வங்காளதேச நகரங்கள்
பட்டுத்துறை
பட்டுத்துறை (Pattuthurai) என்பது தமிழ்நாட்டில் உள்ள ஒரு கிராமம் ஆகும். இது 1956-ல் தோன்றியது. இது சேலம் மாவட்டத்தில், ஆத்தூர் வட்டத்தில் உள்ளது. தலைவாசல் எனும் (ஊராட்சி ஒன்றியம்) ஊருக்கு மிக அருகில் (2 கி.மீ.) உள்ளது.
தொழில்
இங்குள்ள மக்கள் அதிக அளவில் விவசாயத் தொழிலையே செய்து வருகின்றனர். இந்த ஊரிலிருந்து சிலர் துபாய், சவுதி அரேபியா, மலேசியா, சிங்கப்பூர் போன்ற வெளிநாடுகளுக்குத் தொழில் நிமித்தமாகச் சென்றுள்ளனர். சிலர் இயந்திர கலப்பை, சுமை ஏற்றும் வண்டி, நெல் அறுவை இயந்திரம், சோளம் அரைக்கும் இயந்திரம் ஆகியவற்றை சொந்தமாகக் கொண்டு தொழில் செய்து வருகின்றனர்.
கோழிப்பண்ணை
சிவசங்கராபுரம் என்பது இந்த ஊரின் ஒரு பகுதியாகும். இங்கு கோழிப்பண்ணைகள் நிறைய உள்ளன. சேலம் மாவட்டத்தில் அதிக அளவு கோழிப்பண்ணை உள்ள பகுதிகளில் இந்தப் பகுதியும் ஒன்று. இந்தப் பகுதியில் உற்பத்தி செய்யப்படும் முட்டை தமிழகத்தின் பல பகுதிகளுக்கு விற்பனைக்கு அனுப்பி வைக்கப்படுகிறது.
கோவில்கள்
மற்றும் சில கோவில்கள் உள்ளன.
தொடர்வண்டி சேவைகள்
பட்டுத்துறை வாசிகள் அருகில் 1 கி.மீ. க்கும் குறைவான தூரத்திலுள்ள தலைவாசல் தொடர்வண்டி நிலையத்தை தொடர்வண்டி உபயோகத்திற்கு உபயோகப்படுத்துகிறனர். மின்சார தொடர்வண்டி வழித்தடமாக இவைகள் மேம்படுத்தப்பட்டுள்ளன.
தொடர்வண்டிகள் இங்கிருந்து: (இது இங்கு நிற்கும் வசதி இன்னும் இல்லை. அருகிலுள்ள சின்னசேலம், ஆத்தூர் ஆகிய இடங்களில் இருந்து பயன்படுத்தலாம்). இவ்வூர் தண்டவாளம் வழியாக நிறைய சரக்கு வண்டிகள் செல்கின்றன.
கல்வி நிலை
இங்கு ஒரு அரசு நடுநிலைப்பள்ளி உள்ளது. ஏழை குழந்தைகள் எட்டாம் வகுப்பு வரை இங்கும் மேல்நிலை படிப்புகளை அருகிலுள்ள தலைவாசல் மற்றும் தேவியாக்குறிச்சி அரசு பள்ளிகளில் படிக்கின்றனர். சிறிது பண வசதி படைத்தவர்களின் குழந்தைகள் அருகில் தேவியாக்குறிச்சியிலுள்ள தாகூர், மாருதி, பாவேந்தர் ஆகிய தனியார் பள்ளிகளிலும், நத்தக்கரையிலுள்ள லிட்டில் ஃபிளவர், முத்தமிழ் ஆகிய தனியார் பள்ளிகளிலும் படிக்கின்றனர். இளைஞர்கள் திருச்சி ஈ.வே.ரா, வடசென்னிமலை அறிஞர் அண்ணா கல்லூரியிலும் கல்லூரி படிப்பை பெரும்பாலும் தொடர்கின்றனர். மேலும் சிலர் தமிழகம் முழுவதிலும் பல இடங்களில் தொடர்கின்றனர். 40-50 % மக்கள் கல்வி அறிவு மிகுந்தவர்கள் இவ்வூர் மக்கள். இங்கிருக்கும் நூலகத்தால் மக்கள் பயனடைகின்றனர்
இயற்கை மூலங்கள்
இங்கு ஏறத்தாழ நூறு தெரு மின்விளக்குகள் உள்ளன. மூன்று ஆழ்துளை கிணறுகள் உள்ளன. இரு கை பம்புகள் உள்ளன. இவை அரசாங்கத்தால் அமைக்கப்பட்டவை. மக்கள் சொந்தமாக அவரவர்களுக்கு உரிய இடங்களில் வயல் நீர் பாசனத்திற்காக கிணறு வெட்டி உள்ளனர். அருகிலுள்ள வசிஷ்ட நதியின் நீர்மட்டத்திற்கு ஏற்றவாறு கிணறுகளின் நீர்மட்டம் இருக்கும். இங்கு இரு ஓடைகள் பாய்கின்றன.
பயிர்கள்
பெரும்பாலும் சோளம், நெல் ஆகியன பயிரிடப்படுகிறது. மஞ்சள், கரும்பு, மாட்டுத்தீவன தட்டைகள் ஆகியவைகளும் பயிரிடப்படுகின்றன. மேலும் தலைவாசலில் தினசரி காய்கறி சந்தை (காய்கறி மார்கெட் ) இருப்பதாலும் விவசாயிகள் கத்தரி, வெண்டை, தக்காளி, மிளகாய், வெங்காயம், முள்ளங்கி, முட்டைகோஸ், காளிபிளவர், அவரை, கறிவேப்பிலை, பாகற்காய், சுரை, புடலங்காய் போன்றவை விவசாயம் செய்கிறார்கள். இந்த காய்கறிகள் கள்ளகுறிச்சி, பன்ருட்டி, கடலூர், விருத்தாசலம், பெறம்பலூர், சங்கராபுரம் , கச்சிராயபாளையம், திட்டகுடி, பெரம்பலூர், காட்டுகோட்டை, போன்ற. வட்டார வியாபாரிகள் மொத்தமாக காய்கரிகளை கொள்முதல் செய்கிறார்கள். நவீனமாகிவிட்ட காலத்திலும் மக்கள் கிடைக்கும் பொழுதெல்லாம் இயற்கை உரங்களை பயன்படுத்துகிறார்கள் என்பது குறிப்பிடத்தக்கது.
மேற்கோள்கள்
பகுப்பு:சேலம் மாவட்டத்திலுள்ள கிராமங்கள்
நெய்வாசல் தெற்கு ஊராட்சி
நெய்வாசல் தெற்கு ஊராட்சி (Neivasal south Gram Panchayat), தமிழ்நாட்டின் தஞ்சாவூர் மாவட்டத்தில் உள்ள ஒரத்தநாடு வட்டாரத்தில் அமைந்துள்ளது. இந்த ஊராட்சி, ஒரத்தநாடு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4530 ஆகும். இவர்களில் பெண்கள் 2217 பேரும் ஆண்கள் 2313 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பாகான் ஜெர்மால்
பாகான் ஜெர்மால் (ஆங்கிலம்: Bagan Jermal; (மலாய் Bagan Jermal; சீனம்: 峇眼惹玛; ஜாவி: باڬن جرمال) என்பது மலேசியா, பினாங்கு, வட செபராங் பிறை மாவட்டத்தில் பட்டவொர்த் பெருநகருக்குள் அமைந்துள்ள ஒரு நகரம். பாகான் ஜெர்மால் எனும் அதே பெயரில் பினாங்கு தீவிலும் ஒரு நகரம் உள்ளது.
இந்த நகரத்திற்குத் தெற்கே பாகான் ஆஜாம் (Bagan Ajam); வடக்கே பாகான் லுவார் (Bagan Luar) நகரங்கள் உள்ளன. பாகான் ஜெர்மால் பகுதியில் அமைந்துள்ள கம்போங் பாகான் ஜெர்மால் (Kampung Bagan Jermal) என்ற கிராமத்தின் பெயரால் இந்த இடம் அழைக்கப்படுகிறது.
பொது
கம்போங் குபாங் புவாயா (Kampung Kubang Buaya), கம்போங் பாயா (Kampung Paya), கம்போங் காஜா (Kampung Gajah) மற்றும் கம்போங் கஸ்தாம் (Kampung Kastam) ஆகியவை அருகிலுள்ள பிற கிராமங்கள்.
மலேசியாவின் தேர்தல் ஆணையம் (Election Commission of Malaysia) வழங்கிய புள்ளிவிவரங்களின்படி, பாகான் ஜெர்மால் தொகுதியில் மொத்தம் 24,608 வாக்காளர்கள் உள்ளனர். இதில் 68% சீனர்கள்; 17% மலாய்க்காரர்கள் மற்றும் 15% இந்தியர்கள்.
மேலும் காண்க
பகுப்பு:மலேசிய நகரங்கள்‎ பகுப்பு:பினாங்கு பகுப்பு:பினாங்கு மாநிலத்தின் நகரங்கள்‎
மாயர் எண் முறைமை
மாயர் எண்குறி முறைமை (Maya numeral system) என்பது முற்கொலம்பிய மாயர் நாகரிகத்தில் பயன்படுத்தப்பட்ட இருபதின்ம எண்குறி முறைமை ஆகும்.
இந்த எண்குறிகள்  மூன்று குறியீடுகளால் ஆனவை; சுழி எண் (கூடு வடிவம், மிஅக மேற்பகுதியில் அமைந்த கூட்டு முகடு . என் ஒன்று புள்ளி ஆகும். எண் ஐந்து ஒரு கிடைக்கோடு ஆகும்.  எடுத்துகாட்டாக, பதின்மூன்று கிடை வரிசையில் மூன்று புள்ளிகளும் மேலே ஒன்றின் மேலொன்றாக அடுக்கப்பட்ட இரண்டு கிடைக்கோடுகளாலும் குரிக்கப்படுகிறது.
19 ஐவிட பெரிய எண்கள்
19 க்குப் பின் வரும் எண்க:ள் 20 இன் அடுக்கால் குத்துநிலையில் எழுதப்படும். எடுத்துகாட்டாக, முப்பத்து மூன்று மூன்று புள்ளிகளுக்கு மேலுள்ள ஒரு புள்ளியாலும் மேலும் இவை அனைத்தும் இருகோடுகளுக்கு மேலாகவும் இருக்கும். இவற்றில் முதல் புள்ளி இருபதை அல்லது "1×20" ஐக் குறிக்கும் இது மூன்று புள்ளிகளோடும் இரு கோடுகளோடும் அல்லது பதின்மூன்றுடன் கூட்டப்படும். எனவே, (1×20) + 13 = 33. 202 அல்லது 400 அடைந்ததும், (203 அல்லது 8000 எனும் மற்றொரு வரிசை தொடங்கும். பின்னர் 204 அல்லது 160,000 வ்ர, இப்படியே தொடரும்). எனவே 429 என்ற எண் ஒரு புள்ளியாலும் அதற்கு ஒரு புள்ளியும் அதற்கு மேல் நான்கு புள்லிகளும் ஒருகோடும் அமையும். எனவே (1×202) + (1×201) + 9 = 429. இந்த எண்குறி முறைமையின் இருபதின்ம அடுக்கு அரபு எண்குறி முறைமையைச் சார்ந்த பதின்ம அடுக்கைப் போன்றதே.
கோடு, புள்ளி மட்டுமன்றி, மாயர் எண்குறிகளில் முக வடிவக் கீறலோ படமோ பயன்படுவதுண்டு.முக வடிவக் கீறல் அந்த எண்ணுக்குரிய தெய்வத்தைக் குறிக்கும். முக வடிவக் கீறல் வகை எண் அருகலாகவே பயன்படுகிறது. இது மிக விரிவான நினைவுச் சின்னப் பொறிப்புகளில் மட்டுமே அமையும்.
கூட்டலும் கழித்தலும்: 20 ஐவிடச் சிறிய எண்களைக் கூட்டுவதும் கழிப்பதும் மாயர் எண்குறிகளில் செய்வது மிக எளியதாகும். கூட்டல் ஒவ்வொரு மட்டத்திலும் உள்ல எண்குறிகளைக் கூட்டி செய்யப்படுகிறது:
210px
கூட்டும்போது ஐந்துக்கும் மேற்பட்ட புள்ளிகள் அமைந்தால், ஐந்து புள்ளிகளை நீக்கிவிட்டு மேலே ஒரு கோடு பதிலியாகப் போடப்படும். ஐந்துக்கும் மேற்பட்ட கோடுகள் அமைந்தால் ஐந்து கொடுகளை நீக்கிவிட்டு பதிலியாக மேலே அடுத்த வரிசையில் ஒரு புள்ளி இடப்படும்.
இப்படியே கழித்தலில்,கழிபடு எண் குறியீடுகளில் இருந்து கழிப்பெண் குறியீட்டுக் கூறுகளை நீக்கவேண்டும்:
கழிபடு எண்ணில் போதுமான புள்ளிகள் இல்லாவிட்டால், அதன் மேல் வரிசையின் ஒருகோடு ஐந்து புள்ளிகளால் பதிலிடப்படும். போதுமான கோடுகள் இல்லாவிட்டால் அதன் மேல் வரிசையின் ஒரு புள்ளி நீக்கப்பட்டு ஐந்து கோடுகளால் பதிலிடப்படும்.
குறிப்புகள்
500
வெளி இணைப்புகள்
எண்குறிகள் பகுப்பு:எண்ணுருக்கள் பகுப்பு:எண்குறி முறைமைகள்
இதய முணுமுணுப்பு
இதய முணுமுணுப்பு (heart murmur) என்பது சாதாரண இதய ஒலியில் இருந்து வேறுபட்டு மேலதிகமாகக் கேட்கும் ஒலியாகும், இது இதய அடைப்பிதழ்களூடாக அல்லது இதயத்தின் அருகே ஏற்படும் மிகையான குருதிச் சுழிப்பு ஓட்டத்தால் (turbulent blood flow) ஏற்படும் ஒருவகை இரைச்சல் ஆகும். பெரும்பான்மையான முணுமுணுப்புக்கள் ஒலிச்சோதனையின் போது இதய ஒலிமானியின் உதவியுடன் கேட்க முடிகிறது. இதயத்திற்கு அப்பால் உடற்செயலியக் காரணத்தால் ஏற்படும் இதயமுணுமுணுப்பு உடற்செயலிய முணுமுணுப்பு என அழைக்கப்படுகிறது, இது தீங்கு விளைவிக்காத முணுமுணுப்பு ஆகும். .
இதய அடைப்பிதழ் நோய்களின் போது அடைப்பிதழ்களில் குறுக்கத்தால் அல்லது குறைதிறனால் ஏற்படும் குருதியோட்ட மாறுபாடு அல்லது அசாதரணமான குருதி செல்லும் வழிகள் தோன்றும் போது உண்டாகும் குருதியோட்ட மாறுபாடு போன்றவற்றால் ஏற்படும் இதயமுணுமுணுப்பு குறைபாட்டு முணுமுணுப்பு ஆகும்.
இதயத்தின் சுருங்கி விரிதலைப் பொறுத்து இதய முணுமுணுப்பு வகைப்படுத்தப்படுகிறது. இதயம் சுருங்கும் போது ஏற்படும் முணுமுணுப்பு ஒலியானது இதயச்சுருக்க முணுமுணுப்பு (systolic heart murmur) என்றும் இதயம் விரிவடையும் போது ஏற்படும் முணுமுணுப்பு ஒலியானது இதய விரிவு முணுமுணுப்பு என்றும் அழைக்கப்படுகிறது. இரண்டு சந்தர்ப்பங்களிலும் இடைவிடாது ஏற்படுமாயின் தொடர் முணுமுணுப்பு எனப்படும்.
வகைகள்
ஏழு வேறுபட்ட இயல்புகளைப் பொறுத்து இதயமுணுமுணுப்பு பாகுபடுத்தப்படலாம்: நேரம், வடிவம், அமைவிடம், பரவுதல், தீவிரம், சுருதி, தன்மை.
உசாத்துணைகள்
பகுப்பு:இதயக்குழலிய நோய்கள் பகுப்பு:நோய் அறிகுறிகள் பகுப்பு:உடலியங்கியல்
சலிமா மசாரி
சலீமா மசாரி (Salima Mazari; பிறப்பு 1980) ஆப்கானித்தானைச் சேர்ந்த அரசியல்வாதி ஆவார். இவர் ஆப்கானித்தானில் பல்கு மாகாணத்தில் சார்கிண்ட் மாவட்டத்தின் மாவட்ட ஆளுநராகவும், ஆப்கானித்தானில் உள்ள மூன்று பெண் மாவட்ட ஆளுநர்களில் ஒருவராகவும் பணியாற்றினார். கடந்த சில வருடங்களாக, சலிமா மசாரி ஆப்கானித்தானில் ஒரு பெண் தலைவராக மிகவும் பாராட்டையும் கவனத்தையும் பெற்றார்.
2021 தலிபான் தாக்குதலுக்கு பல ஆப்கானித்தான் அரசியல் தலைவர்கள் நாட்டை விட்டு வெளியேறிய நேரத்தில், சலிமா மசாரி பல்கு மாகாணம் சரணடையும் வரை அங்கேயே தங்க முடிவு செய்தார். பின்னர், தாலிபான்கள் நாடு முழுவதும் ஒன்றன் பின் ஒன்றாக கட்டுப்பாட்டைப் பெற்ற பிறகு சலீமா மசாரி கைது செய்யப்பட்டதாக அப்பகுதியின் வட்டாரங்கள் தெரிவித்தன.
சுயசரிதை
மசாரி 1980 இல் அகதிகள் ஆப்கானிஸ்தானின் மீது சோவியத் படையெடுப்பின் போது இவரது குடும்பம் தப்பியோடியதால் 1980 இல் ஈரானில் அகதியாக பிறந்தார். இவர் ஈரானிலேயே வளர்க்கப்பட்டார். ஈரானின் தெகுரான் பல்கலைக்கழகத்தில் பட்டம் பெற்ற பிறது தனது பெற்றோரை விட்டு ஆப்கானித்தானுக்குத் திரும்புவதற்கு முன் புலம்பெயர்தல் தொடர்பான சர்வதேச அமைப்பில் பணியாற்றினார். 2018ஆம் ஆண்டில், இவர் பல்கு மாகாணத்தில் சார்கிண்ட் மாவட்டத்தின் மாவட்ட ஆளுநர் பதவியில் நியமிக்கப்பட்டார். இது இவரது மூதாதையர் மாகாணமாகும். ஆளுநராக, இவர் தலிபான்களுக்கு எதிரான போராட்டத்தில் உள்ளூர் போராளிகளை நியமிக்க ஒரு பாதுகாப்பு ஆணையத்தை உருவாக்கினார். 2020 ஆம் ஆண்டில், இவர் தனது மாகாணத்தில் 100க்கும் மேற்பட்ட தாலிபான் வீரர்களை சரணடைய பேச்சுவார்த்தை நடத்தினார்.
தாலிபான் தாக்குதல்
2021 தலிபான் தாக்குதலுக்கு மத்தியில், நாட்டின் பல ஆளுநர்கள் செய்தது போல் இவரும் தப்பி ஓட மறுத்துவிட்டார். நிறைய ஆப்கானித்தான் மாகாணங்கள் அதிக சண்டையின்றி வீழ்ந்த நிலையில், பல்கு மாகாணத்தில் சார்கிண்ட் மாவட்டத்தை சேதமின்றி வைத்திருக்க சலிமா எல்லா வழிகளிலும் முயற்சித்தார். இவருடைய மாவட்டம் தலிபான்களுக்கு முன்னேற்றத்திற்கு குறிப்பிடத்தக்க எதிர்ப்பை வெளிப்படுத்தியது. காபுலின் வீழ்ச்சியைத் தொடர்ந்து ஆப்கானித்தானின் இஸ்லாமிய குடியரசு முழுவதுமாக வீழ்ச்சியடையும் வரை, தலிபான்களால் ஆக்கிரமிக்கப்படாத சில மாவட்டங்களில் இவருடைய மாவட்டமும் ஒன்றாகும்.
தி கார்டியன் நாளிதழின் கூற்றுப்படி, இவர் தலைமை மீது நம்பிக்கையுடன் மற்றும் தடையில்லாமல் இருந்தார். "தீவிரவாத சித்தாந்தங்கள் மற்றும் அவற்றை நம்மீது திணிக்கும் குழுக்களுக்கு எதிராக நாம் இப்போது போராடாவிட்டால், அவர்களை தோற்கடிப்பதற்கான வாய்ப்பை இழப்போம். அவர்கள் வெற்றி பெறுவார்கள். அவர்கள் சமூகத்தை மூளைச் சலவை செய்வார்கள். அவர்களின் நிகழ்ச்சி நிரலை ஏற்கிறேன் ... ஆனால் நான் பயப்படவில்லை. ஆப்கானிஸ்தானில் சட்டத்தின் ஆட்சியை நான் நம்புகிறேன்." என்றார்.
பிணைக்கைதி
தீவிரவாத குழுவின் போராளிகள் நாடு முழுவதும் ஊடுருவியது, அமெரிக்கப் படைகள் வெளியேறத் தொடங்கியதால் ஒவ்வொரு நகரமாக கைப்பற்றியது. இறுதியில், நாட்டின் தலைநகர் காபூல் அரசு அல்லது தேசிய இராணுவத்தின் சிறிய எதிர்ப்போடு சரிந்தது. ஆப்கானித்தானில் தலிபான் ஆட்சி தொடங்கியவுடன் கொடூரங்களும் தொடங்கியுள்ளன. தலிபான்களுக்கு எதிராக சலிமா மசாரி தொடர்ந்து குரல் எழுப்பி வந்த பல்கு மாகாண ஆளுநர் சலிமா மசாரியை ஆகத்து 18 அன்று, தலிபான்கள் பிணைக்கைதியாகப் பிடிக்கப்பட்டதாக அறிவிக்கப்பட்டது.
மேற்கோள்கள்
பகுப்பு:வாழும் நபர்கள் பகுப்பு:1980 பிறப்புகள் பகுப்பு:ஆப்கானித்தான்
உயிரிலே கலந்தது
உயிரிலே கலந்தது (Uyirile Kalanthathu) 2000 இல் வெளிவந்த தமிழ்த் திரைப்படமாகும். சூர்யா நடித்த இப்படத்தை கே. ஆர். ஜெயா இயக்கினார்.
பாடல்கள்
இத்திரைப்படத்திற்கு இசையமைத்தவர் தேனிசைத்தென்றல் தேவா. பாடல்களை இயற்றியவர்கள் வைரமுத்து, கலைக்குமார் மற்றும்  கே. சுபாஷ்.
மேற்கோள்கள்
பகுப்பு:2000 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சூர்யா நடித்துள்ள திரைப்படங்கள் பகுப்பு:ஜோதிகா நடித்த திரைப்படங்கள் பகுப்பு:ரகுவரன் நடித்த திரைப்படங்கள் பகுப்பு:சிவகுமார் நடித்த திரைப்படங்கள் பகுப்பு:தேவா இசையமைத்த திரைப்படங்கள் பகுப்பு:வைரமுத்து இயற்றிய திரைப்பாடல்கள்
பிரிதிவி நாராயணன் ஷா
பிரிதிவி நாராயணன் ஷா (Prithvi Narayan Shah) –1775; श्री ५ वडामहाराजधिराज पृथ्वीनारायण शाह) ஷா வம்சத்து கோர்க்கா நாட்டின் இறுதி மன்னரும், ஒன்றிணைந்த நேபாள இராச்சியத்தின் முதல் பேரரசரும் ஆவார். ஒன்றிணைந்த நேபாளத்தை நிறுவியர் என்ற பெருமை இவருக்கு உண்டு. மன்னர் நர பூபாள ஷாவின் மறைவிற்குப் பின், 1743ல் கோர்க்கா நாட்டின் மன்னராக தமது இருபதாவது அகவையில் முடி சூட்டப்பட்டார். இவர்  திரவிய ஷாவிற்குப் பின்னர் ஷா வம்சத்தின்  ஒன்பதாவது தலைமுறையாவார்.
கோர்க்கா நாட்டு மன்னராக
கோர்க்கா நாட்டின் மன்னர் நர பூபால ஷா - கௌசல்யாவதி தேவிக்கும் பிறந்த பிரிதிவி நாராயனன் ஷா ஆவார். மல்லர்களுடன் நடைபெற்ற போரில் நுவாகோட்டை இழந்த மனக்கவலையுடன் நாராயணன் ஷாவின்  தந்தை நர பூபாள ஷா காலமானார். 1743ல், தமது இருபதாவது வயதில் பிரிதிவி நாராயணன் ஷா, கோர்க்கா நாட்டின் மன்னராக முடிசூட்டப்பட்டார்.
ஒன்றினைந்த நேபாள இராச்சியத்தை நிறுவுதல்
காட்மாண்டு மற்றும் கோர்க்காவிற்கு நடுவில் இருந்த நுவாகோட் பகுதி, திபெத்திற்கான முக்கிய வணிகப் பாதையும் ஆகும். நுவாகோட் நகரத்தை கிபி 1744ல் மல்ல வம்சத்தினரிடமிருந்து கைப்பற்றினார். 1756ல் திபெத்திற்கு செல்லும் கணவாய் பாதைகளை தன் கட்டுக்குள் கொண்டுவந்தார்.
பின் ஒன்றிணைந்த  நேபாளத்தை நிறுவ, பிரிதிவி நாராயணன் ஷா  மல்ல வம்சத்தின் ஜெயப்பிரகாஷ் மல்லா போன்றோருடன், 1767 முதல் 1769 முடிய நடைபெற்ற காட்மாண்டுப் போர், கீர்த்திப்பூர் போர்,  பக்தபூர் போர்களில் கீர்த்திபூர், லலித்பூர், காட்மாண்டு மற்றும் பக்தபூர் நகரங்களை பிரிதிவி நாராயணன் ஷா கைப்பற்றி காத்மாண்டு சமவெளியில் ஒன்றினைந்த   நேபாள இராச்சியத்தை நிறுவினர்.
கீர்த்திப்பூர் போர்
காத்மாண்டு சமவெளியின் நேவார் படைகளுக்கும், மன்னர் நாராயணன் ஷா தலைமையிலான   கோர்க்கா படையினருக்கும் இடையில், 1767ல்  இப்போர் நடைபெற்றது. போரின் முடிவில் நேவார்களின் ஆட்சி முடிவுக்கு வந்தது. கீர்த்திபூர் நகரம் உள்ளிட்ட அதனுடன் இணைந்த பிற பகுதிகள் முழுவதும் பிரிதிவி நாராயண் ஷாவின் கட்டுப்பாட்டுக்குள் வந்தது.
காட்மாண்டு போர்
1768ல் நடைபெற்ற காட்மாண்டுப் போரில் பிரிதிவி நாராயணன் ஷா, மல்ல நாடுகளான காட்மாண்டு மற்றும் லலித்பூர் மற்றும் பக்தபூர் மன்னர்களை வென்று அவர்களின் நாட்டையும் கைப்பற்றினார்.
பக்தபூர் போர்
1769ல் நடைபெற்ற பக்த போரின் முடிவில் மல்ல வம்சத்தின் இறுதி மன்னர்களான ஜெயப்பிரகாஷ் மல்லா போன்றவர்கள் முழுமையாக தோற்கடிக்கப்பட்டு, ஷா வம்சத்தின் ஒன்றிணைந்த நேபாள இராச்சியம் நிறுவப்பட்டது.
மறைவு
சனவரி, 1775ல் தமது 52வது அகவையில் பிரிதிவி நாராயணன் ஷா நுவாகோட் பகுதியின் தேவிகாட்டில் காலமானார்.
பிரிதிவி நாராயணன் ஷாவின் மூத்த மகன் பிரதாப் சிங் ஷா மற்றும் பேரன் ராணா பகதூர் ஷாவும் இணைந்து, குமாவுன், சிர்மூர், கார்வால், மொரங், சிக்கிம் மற்றும் டார்ஜிலிங் பகுதிகளைக் கைப்பற்றி நேபாள இராச்சியத்தை மேலும் விரிவாக்கினார்கள்.
மரபுரிமைப் பேறுகள்
நேபாள இராச்சியத்தை நிறுவிய பிரிதிவி நாராயணன் ஷாவின் 295ம் பிறந்த நாளை முன்னிட்டு, நேபாளத்தில் சனவரி, 11ம் நாளன்று நேபாள ஒற்றுமை நாள் ஆண்டுதோறும் கடைபிடிக்கிறது.
வெளி இணைப்புகள்
பிரதாப் சிங் ஷாவின் மறைவிற்குப் பின்னர், அவரது இரண்டாவது மகன் ராணா பகதூர் ஷா, நேபாளத்தின் பெரும் பகுதிகளை வென்று நேபாள இராச்சியத்துடன் இணைத்தார்.
* பகுப்பு:நேபாள இராச்சியம் பகுப்பு:நேபாள மன்னர்கள் பகுப்பு:ஷா வம்சம் பகுப்பு:நேபாள வரலாறு
சம் டைம்ஸ் (தமிழ்த் திரைப்படம்)
சம் டைம்ஸ் (Sometimes) 2018இல் தமிழ் மொழியில் வெளிவந்தத் திரைப்படமாகும். இப்படத்தை எழுதி இயக்கியவர் பிரியதர்சன். தயாரிப்பு ,ஐசரி கே. கணேஷ், பிரபுதேவா, மற்றும் ஏ. எல். விஜய், இத்திரைப்படத்தில் பிரகாஷ் ராஜ், சிரேயா ரெட்டி, மற்றும் அசோக் செல்வன் ஆகியோர் முக்கிய பாத்திரத்தில் தோன்றியிருந்தனர். இப்படத்திற்கு இளையராஜா இசையமைத்திருந்தார். ஒளிப்பதிவு சமீர் தாஹீர்.
இந்தப் படம் நெற்ஃபிளிக்சில் 2018 மே 1 அன்று வெளியிடப்பட்டது. 74 வது கோல்டன் குளோப் விருதுகளுக்காக தேர்ந்தெடுக்கப்பட்ட முதல் பத்து திரைப்படங்களில் இதுவும் ஒன்றாகும், ஆனால் விருதிற்கு பரிந்துரைக்கப்படவில்லை.
தயாரிப்பு
"தீ தனா தன்" படம் வெளியான 2009 டிசம்பருக்குப் பின் இயக்குநர் பிரியதர்சன்  எயிட்சு என்றப் படத்தில் இந்தி நடிகர்  ஆமிர் கானுடன் பணியாற்றப் போவதாக அறிவித்தார். இந்த இணை கதையை பற்றி விவாதித்து திட்டத்தை மேற்கொள்ளத் தீர்மானித்தது ,இயக்குநர் பிரியதர்சன் 2011 பிப்ரவரியில் தான் இன்னும் கதையை விரிவாக்கிக் கொண்டிருப்பதாகத் தெரிவித்தார். இருப்பினும், இயக்குனர் கதை விவாதத்தை முழுமையாக முடிக்க முடியாததால் மே 2012 ல், ஆமீர் கான் மற்றும் பிரியதர்ஷன் ஆகியோர் இந்த திட்டத்தை கைவிட்டனர். இயக்குநர் இந்தி நடிகர் அக்‌ஷய் குமாரை முன்னணி கதாபாத்திரத்தில் நடிக்க வைக்க மறுபரிசீலனை செய்ய நினைத்தார், ஆனால் அந்த திட்டம் நிறைவேறவில்லை.
2015 ஜூலையில், பிரியதர்ஷன், அதற்கு பதிலாக தமிழ் திரைப்படத்தில் பிரகாஷ் ராஜ் மற்றும் சிரேயா ரெட்டி ஆகியோர் முன்னணி பாத்திரங்களில் நடிப்பார்கள் என்று அறிவித்தார். சந்தோஷ் சிவன் இத்திரைப்படத்தின் ஒளிப்பதிவாளராக தேர்ந்தெடுக்கப்பட்டார், பீனா பால் மற்றும் சாபு சிரில் ஆகியோர் முறையே படத்தொகுப்பு மற்றும் கலை இயக்குனராக தேர்வு செய்யப்பட்டனர். தனது முன்னாள் உதவியாளரான இயக்குனர் ஏ. எல். விஜயின் "தி பிக் ஸ்டுடியோஸ்" 2 கோடி ரூபாய்க்கு இந்தத் திரைப்படத்தை எடுத்துத் தருவதாக ஒப்பந்தம் செய்தார். நடிகர்கள் மற்றும் படக்குழுவினர் தாங்கள் பெற்றுவரும் ஊதியத்தை விடக் குறைவாகவே பெறுவார்கள் என்வும் அறிவிக்கப்பட்டது. பிரபுதேவா பின்னர் நடிகை அமலா பாலுடன் இணைந்து இப்ப்டத்தை தயாரிப்பதாக அறிவித்தார். "திங் பிக் ஸ்டுடியோஸ்" படத்தின் முக்கிய தயாரிப்பாளராக நியமிக்கப்பட்டார்கள். இப்படத்திற்கு இசையமைப்பாளர் இளையராஜா பின்னணி இசையை மேற்கொண்டார். இந்த படத்தில் பாடல்கள் இல்லை தமிழ் சினிமாவுக்கு இது குறிப்பிடத்தக்க அரிதானதாகும்.
வெளியீடு
"சம் டைம்ஸ்" நெற்ஃபிளிக்சில் 2018 மே 1 அன்று வெளியானது. இத்திரைப்படம் திரையரங்கில் வெளியிடப்படவில்லை.
வெளி இணைப்புகள்
பகுப்பு:2018 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:தமிழ் நாடகத் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:தமிழ் நெற்ஃபிளிக்சு அசல் திரைப்படங்கள்
மொரோக்கோ
மொரோக்கோ (Morocco, அரபு மொழி: المغرب al-Maġrib), வடக்கு ஆப்பிரிக்காவில் உள்ள ஒரு நாடாகும். அட்லாண்டிக் பெருங்கடலின் கரையில் அமைந்திருக்கிறது. இதன் எல்லைகளில் கிழக்கே அல்ஜீரியா, வடக்கே ஸ்பெயின், தெற்கே மவுரித்தேனியா ஆகியன உள்ளன. ஆபிரிக்க ஒன்றியத்தில் அங்கம் வகிக்காத ஒரேயொரு ஆபிரிக்க நாடு மொரோக்கோ ஆகும். ஆனாலும் அரபு அணியில் இது உள்ளது.
அதிகாரப்பூர்வமாக மொராக்கோ அரசு எனப்படும் மொராக்கோ 32 மில்லியன் மக்கள் தொகை எண்ணிக்கையோடும், 447,000 சதுர கிலோமீட்டர்களுக்கும் (173,000 சதுர மீட்டர்கள்) குறைவான பரப்பளவோடும் வட ஆப்பிரிக்காவில் அமைந்துள்ள ஒரு நாடாகும்.447000 km2 இதனுடைய தலைநகரம் ரெபாட், இதனுடைய மிகப்பெரிய நகரம் காஸபிளன்கா. மெடிட்டெரேனியன் கடலோடு ஜிப்ரால்டர் ஜலசந்திக்கு அருகாமையில் அட்லாண்டிக் கடலில் மொராக்கோ கடற்கரையைப் பெற்றிருக்கிறது. இது கிழக்கே அல்ஜீரியாவையும், வடக்கே ஸ்பெயினையும் (ஜலசந்தியை நோக்கிய நீர் எல்லை மறறும் சூடா, மெல்லில்லா மற்றும் பெனோன் டி வாலஸ் டி லா காமரா ஆகிய நிலப்பகுதிகளை நில எல்லைகளாகவும் கொண்டு), தெற்கே மேற்கு சகாராவையும் எல்லைகளாகக் கொண்டிருக்கிறது.
அராபிக் மற்றும் பெர்பர் ஆகியவற்றின் சில பேச்சுவழக்குகள் மொராக்கோவில் பேசப்படுகின்றன. இருப்பினும், இந்த மொழிசார்ந்த விலகலானது மக்கள்தொகையினரில் பெரும்பாலோனோர் ஒரே இனத்தைச் சேர்ந்தவர்களாக இருப்பதால் இனம்சார்ந்த சூழ்நிலையைப் பாதிக்கவில்லை.
மொராக்கோ தற்போது ஆப்பிரிக்க யூனியனில் உறுப்பினராக இல்லாத ஒரே நாடு ஆகும் என்பதுடன் மற்ற ஆப்பிரிக்க நாடுகள் மேற்கு சஹாராவை ஒரு ஆட்சியதிகாரமுள்ள அரசாக அறிவித்திருப்பதன் காரணமாக இது இந்த யூனியனில் சேர்வதற்கு ஆர்வம் காட்டவில்லை. இருப்பினும் இது அராபிக் லீக், அராப் மெக்ரப் யூனியன், பிராங்கோபோனி, ஆர்கனைசேஷன் ஆஃப் தி இஸ்லாமிக் கான்பரன்ஸ், மெடிட்டெரேனியன் டயலாக் குரூப் மற்றும் குரூப் ஆஃப் 77 ஆகியவற்றில் உறுப்பினராக இருக்கிறது. இது அமெரிக்காவின் நேட்டோ அல்லாத பிரதான உறுப்பு நாடாகவும் இருக்கிறது.
பெயர்
முழுமையான அராபியப் பெயரான அல்-மம்லக்கா அல்-மஜ்ரிபியா என்பதை "மேற்கத்திய அரசு" என்று மொழிபெயர்க்கலாம். அல்-மஜ்ரிப் ("மேற்கு" என்று பொருள்தருவது) என்பதே பொதுவாகப் பயன்படுத்தப்படுகிறது. வரலாற்றுக் குறிப்புகளுக்கு மத்திய கால அராபிய வரலாற்றாசிரியர்களும் புவியியலாளர்களும் மொராக்கோவை அல்-மஜ்ரிப் அல் அக்ஸா ("தொலைதூர மேற்கு") என்றே குறிப்பிட்டு வந்தனர், இது அல்-மஜ்ரிப் அல் அவ்ஸாத் ("மத்திய மேற்கு", அல்ஜிரீயா) மற்றும் அல்-மஜ்ரிப் அல் அட்னா ("அருகாமையிலிருக்கும் மேற்கு", துனீசியா) எனப்பட்ட அருகாமையிலிருந்த வரலாற்றுப் பிரதேசங்களிலிருந்து தெளிவுபடுத்திக்கொள்ள உதவியது.
இலத்தீன் மயமாக்கப்பட்ட மொராக்கோ என்ற பெயர், முன்னாள் அல்மராவிட் மற்றும் அல்மொஹாத் தலைநகரான மெரகேச் என்பதைக் குறிக்கும் மத்திய கால இலத்தீனின் "மொராக்" என்பதிலிருந்து உருவானதாகும். பெர்சியர்கள் இதனை முற்போக்கரீதியாக "மெரகேச்" என்று அழைத்தனர் அதேசமயம் துருக்கியர்கள் இதனை தொன்மையான இத்ரிசித் மற்றும் மரினிட் தலைநகரமான ஃபெஸ் என்பதிலிருந்து வந்த "ஃபாஸ்" என்று அழைத்தனர்.
"மெரகேச்" என்ற வார்த்தை, கடவுளின் நிலம் என்று பொருள்தரும் முராகுஷ் என்ற பெர்பர் மொழியிலிருந்து வந்திருக்கலாம் என்று யூகிக்கப்படுகிறது.
பெர்பர் மொராக்கோ
தற்போதைய காலத்தின் மொராக்கோ பகுதி மெக்ரெப் இன்று இருப்பதைக் காட்டிலும் மிகவும் குறைவாக வறட்சியுற்றிருந்த காலமான நியோலித்திக் காலத்திலிருந்து (காஸ்பியன் கலாச்சாரத்தின் கையெழுத்துப் படிகள் சரிபார்க்கப்பட்டதன்படி கி.மு.8000ஆம் ஆண்டுகளிலிருந்தாவது இருக்கலாம்) குடியேற்றப்பகுதியாகவே இருந்துவருகிறது. மெஸோலித்னிக் காலத்தில் மொராக்கோவின் புவியமைப்பு தற்போதைய காலத்தின் வறண்ட நிலவமைப்பைவிட சமதளப் புல்வெளியாக இருந்ததை நினைவுபடுத்துகிறது. பண்டை காலத்தில் மொராக்கோ மொரட்டேனியா என்று அறியப்பட்டது, இருந்தாலும் இதனை நவீன காலத்து நாடான மொரிட்டேனியாவுடன் குழப்பிக்கொள்ளக்கூடாது. நவீன காலத்து மரபணு பகுப்பாய்வுகள் (பார்க்க இணைப்பு) முக்கிய இனக்குழுவான அமேசிக்ஸ்/பெர்பர்களுக்கும் மேலாக தற்காலத்து மொராக்கோ மரபணுவிற்கு பல்வேறு மக்கள் குழுவினரும் பங்களித்திருப்பது உறுதிசெய்யப்பட்டிருக்கிறது. அராபியர்கள், ஐபீரியன்கள், ஃபொனீசியன்கள், செபார்டிக் யூதர்கள் மற்றும் துணை-சஹாரா ஆப்பிரிக்கர்கள் ஆகியோர் இந்த வேறுபட்ட மக்கள் குழுவினர் ஆவர்.
ரோமானிய மற்றும் ரோமானியர்களுக்கு முந்தைய மொராக்கோ
left|200px|thumb|வலூபிலஸில் ஒரு ரோமானியா மொஸே. வட ஆப்பிரிக்காவும் மொராக்கோவும் துவக்கநிலை பண்டைய காலத்தில் ஃபொனீசிய வர்த்தக காலனிகள் மற்றும் குடியேற்றங்களால் பரந்து விரிந்து வந்த மெடிட்டெரேனியன் உலகிற்குள் மெதுவாக கொண்டுவரப்பட்டன. பிரதானமான முந்தைய குறிப்பிடத்தக்க ஃபொனீஷியன் குடியேற்றங்கள், செல்லா, லிக்ஸஸ் மற்றும் மெகடோர் ஆகியவற்றில் செய்யப்பட்டன, கி.மு.6 ஆம் நூற்றாண்டின் முற்பகுதியிலேயே மெகடோர் ஃபொனீசியன் குடியேற்றமாக இருந்திருக்கிறது. ஃபொனீசியர்களின் வருகை, இந்த வியூக முக்கியத்துவம் வாய்ந்த பகுதி ரோமனியப் பேரரசின் ஒரு பகுதியான மொரட்டேனியா டிங்கிட்டானாவாக உருவானபோது பரந்த மெடிட்டேரியரியனுடனான நீண்டகால உறவை பறைசாற்றுவதாக இருந்தது. ரோமானியப் பேரரசு வீழ்ச்சியடைந்த ஐந்தாவது நூற்றாண்டில் இந்தப் பகுதி வேண்டல்கள், விஸிகோத்துகள் மற்றும் பின்னாளில் தொடர் வெற்றியால் பைசாண்டினிய கிரேக்கர்களிடமும் வீழ்ந்தது. இருப்பினும் இந்த காலத்தில், நவீன மொராக்கோவின் பெரும்பாலான உயர்ந்த மலைத்தொடர்கள் வெற்றிகொள்ளப்படாமலே இருந்தன என்பதோடு பெர்பர் குடியேறிகளின் கைகளிலேயே இருந்தன. இரண்டாவது நூற்றாண்டில் கிறிஸ்துவம் அறிமுகப்படுத்தப்பட்டு அடிமைகள் மற்றும் பெர்பர் விவசாயிகளிடையான மதமாற்றங்களை இந்த நகரங்களில் நடத்தியது.
இஸ்லாமிய மொராக்கோ
ஏழாம் நூற்றாண்டில் இஸ்லாமிய விரிவாக்கங்கள் அதன் உயர்நிலையில் இருந்தன. கிபி 670 இல் முதல் இஸ்லாமிய வட ஆப்பிரிக்க கடற்கரைப் பிரதேசப் போர், டமாஸ்கஸ் உமாயத்திற்கு ஜெனரலாக பணியாற்றிய இக்பா இபின் நஃபியால் நடத்தப்பட்டது. சில போது நடந்த தொடர் உள்நாட்டுப் போர்களுக்குப் பின்னர் அராபியர்கள் மதம் மாறிய பெர்பர்களிடத்தில் தங்களுடைய சடங்குகள், கலாச்சாரம் மற்றும் இஸ்லாமைக் கொண்டுவந்தனர், நெக்கர் அரசு மற்றும் பர்காவ்தா போன்ற அரசுகளையும் நாடுகளையும் உருவாக்கினர். இத்ரிசித் வம்சத்தைத் தோற்றுவித்த இத்ரிஸ் இபின் அப்தல்லாவின் கீழ் இந்த நாடு தொலைதூர பாக்தாத்தில் இருக்கும் அப்பாசித் காலிப்கள் மற்றும் அல்-அன்டலாசின் உமாயத் ஆட்சி ஆகியவற்றின் கட்டுப்பாட்டிலிருந்து விரைவிலேயே துண்டித்துக்கொண்டு உறவுகளை முறித்துக்கொண்டது. இத்ரிசித்துகள் ஃபெஸ்ஸை தங்களுடைய தலைநகரமாக நிறுவிக்கொண்டனர், மொராக்கோ கற்பித்தலுக்கும் பிரதான பிரதேச அதிகார மையமாக ஆனது.
இத்ரிசித்களின் ஆட்சிக்குப் பின்னர், அராபிய குடியேறிகள் மொராக்கோ பகுதியில் அரசியல் கட்டுப்பாட்டை இழந்தனர். இஸ்லாமை ஏற்றுக்கொண்ட பின்னர், பெர்பர் வம்சாவளியினர் அரசாங்கங்களை உருவாக்கி பல ஆண்டுகளுக்கு இந்த நாட்டை ஆண்டனர். பதினோறாம் நூற்றாண்டிற்குப் பின்னர் அரபு இத்ரிசித்களை மாற்றியமைத்து வந்த பெர்பர் வம்சாவளியினரின் கீழ் மொராக்கோ தன்னுடைய உயர்நிலையை அடையவிருந்தது. அல்மோராவித்கள், அல்மொஹத்கள், பின்னர் மாரினிட் இறுதியாக ஸாதி வம்சங்கள் என்று வந்தவர்கள் மொராக்கோ பெரும்பாலான வடிமேற்கு ஆப்பிரிக்காவை ஆள்வதாகவும், பெரும் பிரிவிலான இஸ்லாமிய ஐபிரியா அல்லது அல்-அனால்டஸை ஆள்வதாகவும் கருதினர். ஐபீரிய பெனிசுலாவினர் மீள் வெற்றியைத் தொடர்ந்து பெரும் எண்ணிக்கையிலான முஸ்லீம்களும் யூதர்களும் மொராக்கோவிற்கு படையெடுத்தனர்.
ஸாதிக்குப் பின்னர் அராபிய அலோயிட் வம்சம் கட்டுப்பாட்டைப் பெற்றது. மொராக்கோ மேற்குப்பகுதிகளில் கோலோச்சிய ஸ்பெயின் மற்றும் ஒட்டோமான் பேரரசிடமிருந்து தாக்குதல்களை எதிர்கொண்டது. அலோயிட்டுகள் தங்களது நிலைகளை தக்கவைத்துக்கொள்வதில் வெற்றிபெற்றனர் என்பதுடன் அதேசமயத்தில் இந்த அரசு இந்தப் பகுதியில் முன்னர் இருந்ததைக் காட்டிலும் சிறியதாக வளமான நாடாக விளங்கியது. 1684ஆம் ஆண்டில் அவர்கள் டேன்ஜிரை சேர்த்துக்கொண்டனர். அரசு அமைப்பானது, உள்ளூர் பழங்குடியினர் ஒன்றுபட்ட தேசமாக ஒன்றிணையத் தொடங்கியதற்கு எதிரானவராக இருந்த இஸ்மாயில் இபின் ஷரிஃபின் (1672–1727) கீழ் உருவானது.
1777ஆம் ஆண்டில் மொராக்கோ ஒரு சுதந்திர தேசமாக இளம் பருவ ஐக்கிய நாடுகள் என்று அங்கீகரிக்கப்பட்ட முதல் தேசமாகும். அமெரிக்கப் புரட்சியின் துவக்கத்தில் அமெரிக்க வர்த்தக கப்பல்கள் அட்லாண்டிக் பெருங்கடலில் பயணம் செய்கையில் காட்டுமிராண்டி கடற்கொள்ளையர்களால் தாக்குதல்களுக்கு ஆளாயின. 1777 டிசம்பர் 20 இல் மொராக்கோவின் சுல்தானான மூன்றாம் முகமது அமெரிக்க கப்பல்கள் சுல்தானின் பாதுகாப்பின் கீழ் வருவதாகவும் அவர்கள் பாதுகாப்பான பயணத்தைப் பெறலாம் என்றும் அறிவித்தார். மொராக்கோ-அமெரிக்க நட்பு உடன்படிக்கை அமெரிக்காவின் உடைக்கப்பட முடியாத நட்பு உடன்படிக்கையாக இருந்து வருகிறது.
ஐரோப்பிய தாக்கங்கள்
பதினைந்தாம் நூற்றாண்டில் அட்லாண்டிக் கடற்கரைப் பகுதிக்குள் ஊடுருவி கட்டுப்படுத்துவது என்ற போர்த்துக்கீசியர்களின் முயற்சிகள் மொராக்கோவின் மெடிட்டெரேனியன் இதயத்தை கடுமையாக பாதித்துவிடவில்லை. நெப்போலிய போர்களுக்குப் பின்னர் எகிப்தும், வட ஆப்பிரிக்க மெக்ரெப்பும் இஸ்தான்புல்லில் இருந்து ஆளமுடியாது என்ற நிலை அதிகரித்தது, இது ஐரோப்பா தொழில்மயமாகி குடியேற்றத்திற்கான வாய்ப்புக்களை அதிகரிக்கச் செய்தபோது உள்ளூர் பேக்களின் கட்டுப்பாட்டில் இருந்த கடற்கொள்ளையர்களின் புகலிடமாக விளங்கியது. அறியப்படாத ஆப்பிரிக்காவைவிட மெக்ரெப் மிகப்பெரிய நிரூபணமான வளத்தைப் பெற்றிருந்தது என்பதுடன் வியூகமுக்கியத்துவம் வாய்ந்த இந்த இடமானது மெடிட்டெரேனியனிலிருந்து நுழைவதற்கான வழியையும் பாதித்தது. முதல் முறையாக, ஐரோப்பிய சக்திகளுக்கு தன்னைத்தானே ஆண்டுகொள்ளும் விருப்பமுள்ள நாடாக ஆனது. 1830களின் முற்பகுதியிலேயே பிரான்ஸ் மொராக்கோ மீது தீவிர ஆர்வம் காட்டியது. மொராக்கோவில் பிரான்சின் அரசியல் ஆதிக்கம் குறித்த பிரிட்டனின் 1904 ஆம் ஆண்டு அங்கீகாரம் ஜெர்மானியப் பேரரசிடமிருந்து அச்சுறுத்தலைப் பெற்றது: ஜூன் 1905 நெருக்கடிநிலையானது 1906ஆம் ஆண்டில் ஸ்பெயினில் பிரான்சின் "சிறப்பு அந்தஸ்து" மற்றும் பிரான்ஸ் மற்றும் ஸ்பெயினுக்கான கொள்கையாக்கத்தில் கூட்டாக நம்பிக்கை வைப்பது என்பது அல்ஜிஸிரஸ் மாநாட்டில் தீர்த்துவைக்கப்பட்டது. பெர்லினால் அச்சுறுத்தப்பட்ட இரண்டாவது மொராக்கோ நெருக்கடிநிலை ஐரோப்பிய சக்திகளுக்கிடையே பதட்டங்களை உருவாக்கின. ஃபெஸ் உடன்படிக்கை (1912 மார்ச் 30 இல் கையெழுத்திடப்பட்டது) மொராக்கோவை பிரான்ஸின் பாதுகாப்பில் உள்ள நாடாகச் செய்தது. அதே உடன்படிக்கையால் அந்த ஆண்டிலேயே நவம்பர் 27 இல் வடக்கு மற்றும் தெற்கு சஹாராவின் மீதான பாதுகாக்கும் அதிகாரத்தின் பங்கிற்கு ஸ்பெயின் எதிர்நோக்கியிருந்தது.